


TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
246/2026. (IX.24.) Kt. számú
határozata

Dr. Orosz Elvira gyermekorvos kérelméről, az I. számú házi gyermekorvosi körzet feladatellátási szerződésének módosításáról
Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza: 
1.Dönt arról, hogy dr. Orosz Elvira a Tiszavasvári I. számú gyermekorvosi körzet ellátója által benyújtott, a körzet közüzemi költségeinek elengedése iránti kérelmét – a körzet finanszírozási hiányának rendezéséig – támogatja. 
2.Dönt arról, hogy a Tiszavasvári I. számú gyermekorvosi körzet rendelőjének üzemeltetési költségei (gáz, villany, víz, telefon, takarítás díját) megfizetését Tiszavasvári Város Önkormányzata vállalja át 2026. október 1. napjától.
3.Elfogadja dr. Orosz Elvira egyéni vállalkozóval (székhelye: 4031 Debrecen, Bornemissza utca 8. 2 em.7. ajtó, nyilvántartási száma: 61703575, adószáma: 91682242129) a Tiszavasvári I. számú 150095053 finanszírozási kódú gyermekorvosi körzet ellátására kötött feladatellátási szerződés 1. számú módosítását a határozat 1. melléklete szerinti tartalommal.

4.Felkéri a polgármestert, hogy a döntésről tájékoztassa Dr. Orosz Elvira gyermekorvost, a Tiva-Szolg Nonprofit Kft. ügyvezetőjét és Szorgalmatos polgármesterét.


Határidő: azonnal                                                    Felelős: Balázsi Csilla polgármester

5. Felkéri a Polgármestert, hogy az I. számú házi gyermekorvosi körzetben a degresszióból eredő finanszírozási hiány problémáját, valamint az ez által okozott működési és ellátásbeli anomáliákat hivatalos megkeresés útján jelezze az Országos Kórházi Főigazgatóság, valamint a Nemzeti Egészségbiztosítási Alapkezelő felé.

Határidő: 2026. október 31.                                     Felelős: Balázsi Csilla polgármester




                     Balázsi Csilla                                            Dr. Kovács János
                     polgármester                                                       jegyző








246/2026. (IX.24.) Kt. számú határozat melléklete
FELADAT-ELLÁTÁSI SZERZŐDÉS
1. számú módosítása
házi gyermekorvosi feladatok ellátására


amely létrejött egyrészről Tiszavasvári Város Önkormányzata (székhelye: 4440 Tiszavasvári, Városháza tér 4., adószáma: 15732468-2-15, törzskönyvi azonosító száma: 732462, képviseli Balázsi Csilla polgármester) (továbbiakban: Tiszavasvári Önkormányzata), 
másrészről Szorgalmatos Község Önkormányzata (székhelye: 4441 Szorgalmatos, Pacsirta u. 18/a, képviseli Fülöp Adrián polgármester) (továbbiakban: Szorgalmatos Önkormányzata)
harmadrészről dr. Orosz Elvira egyéni vállalkozó (székhelye: 4031 Debrecen, Bornemissza u. 8. 2. em.7 ajtó., adószáma: 91682242129, nyilvántartási száma: 61703575, szül.: Debrecen, 1979. november 30.) csecsemő-gyermekgyógyász, nyilvántartási száma: 66241, mint személyes ellátási kötelezettséggel rendelkező orvos (továbbiakban: háziorvosi szolgáltató), mint Szerződő Felek között alulírott tartalommal:

Előzmények 
1.Szerződő Felek rögzítik, hogy a Tiszavasvári I. számú, 150095053 finanszírozási kódú házi gyermekorvosi körzet feladatainak ellátására vonatkozóan 2026. március 20. napján Feladat-ellátási szerződést írtak alá. Háziorvosi szolgáltató által jelzett, a Nemzeti Egészségbiztosítási Alapkezelő (NEAK) által alkalmazott degresszió miatti finanszírozási hiány, valamint a körzet magas lakosságszáma és a rendkívüli betegforgalmi többletterhelés okán – a körzet hosszú távú és biztonságos működésének fenntartása érdekében – Tiszavasvári Város Önkormányzata támogatni kívánja a praxist. 
A szerződésmódosítás tárgya
2.Szerződő Felek megállapodnak, hogy a 2026. március 20. napján aláírt Feladat-ellátási szerződés 1.10. pontja helyébe 2026. október 1. napjától az alábbi rendelkezés lép:
„1.10. Szorgalmatos Önkormányzata hozzájárul, hogy a Tiszavasvári I. számú 150095053 finanszírozási kódú gyermekorvosi körzethez tartozó Szorgalmatos Község közigazgatási területén a 19. életévét be nem töltött lakosok gyógyító-megelőző ellátása Tiszavasvári Önkormányzata által biztosított 4440 Tiszavasvári, Kossuth utca 4. szám alatti rendelőben kerüljön biztosításra.
Tiszavasvári Önkormányzata térítésmentesen biztosítja a feladatellátáshoz szükséges rendelőt, valamint a rendelő alapfelszerelését tételes leltár alapján.
Szerződő Felek kifejezetten megállapodnak abban, hogy a Háziorvosi szolgáltatót a használatában lévő rendelő és esetleges egyéb helyiségek (az épület közösen használt helyiségei, mint például a rendelő előtti folyosórész, mosdóhelyiség) üzemeltetési és fenntartási költségeivel (így különösen: gáz, villany, víz, telefon, takarítás díja) kapcsolatban fizetési kötelezettség nem terheli. Ezen üzemeltetési, fenntartási és közüzemi költségek megfizetését – a praxis állami alulfinanszírozottságának és degressziójának fennállásáig – Tiszavasvári Város Önkormányzata közvetlenül átvállalja.
A Tiva-Szolg Nonprofit Kft. mint az ingatlan üzemeltetője a közüzemi díjakat és az ellátáshoz kapcsolódó egyéb üzemeltetési díjakat nem a Háziorvosi szolgáltató felé számlázza ki, hanem az energetikus szakember által (villany esetében beépített teljesítmény és üzemidő, fűtés esetében a légköbméter, víz esetében létszám és használati idő alapján) meghatározott módon közvetlenül Tiszavasvári Város Önkormányzata felé nyújtja be megtérítésre.
Tiszavasvári Város Önkormányzata, mint tulajdonos gondoskodik a Központi Orvosi Rendelő épületének karbantartásáról, az épület központi berendezéseinek állandó üzemképes állapotáról, a központi berendezésekben keletkezett hibák megszüntetéséről. A rendelő belső napi karbantartási feladatainak elvégzése (pl.: izzócsere, fénycsőcsere, irodatechnikai eszközök meghibásodása stb.) és ennek közvetlen költségei a Háziorvosi szolgáltatót terhelik.
A feladatellátáshoz szükséges ingatlan és a rendelőben lévő gyermekorvosi ellátást biztosító ingó vagyon tételes leltárjegyzékkel kerül átadásra a Háziorvosi szolgáltató részére. Az alapfelszerelések szakszerű használatáért, állagmegóvásáért, a berendezések, felszerelések, a jogszabályban foglalt tárgyi minimumfeltételek karbantartásért, javításáért, felülvizsgálatáért a Háziorvosi szolgáltató felel. A fogyó eszközök biztosítását, pótlását a Háziorvosi szolgáltató saját költségén köteles biztosítani.”

Vegyes rendelkezések
3. A Szerződés 1.10. pontján kívüli egyéb rendelkezései változatlan tartalommal maradnak hatályban.
4. A Felek jelen szerződésmódosítást – mint akaratukkal mindenben megegyezőt – jóváhagyólag és saját kezűleg írják alá, 4 (négy) eredeti példányban.
5. Az önkormányzat (a továbbiakban e pont alkalmazásában: Adatkezelő) tájékoztatja a háziorvosi szolgáltatót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a háziorvosi szolgáltatót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a háziorvosi szolgáltatót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A háziorvosi szolgáltatónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A háziorvosi szolgáltatót jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Tiszavasvári, 2026. ……………………….
        
     Tiszavasvári Város Önkormányzata              Szorgalmatos Község Önkormányzata
                  képviseletében                                                    képviseletében
                   Balázsi Csilla                                                       Fülöp Adrián
                   polgármester                                                        polgármester
                                         
                                                       Dr. Orosz Elvira

